cyanic-selkie/wikianc huggingface dataset:
Άρτσιμπαλντ Τζόζεφ Κρόνιν
Γεννήθηκε στις 19 Ιουλίου του 1896 στο Κάρντρος του Ντανμπαρτονσάιρ. Σπούδασε στην Ακαδημία του Ντανμπάρτον και στο Πανεπιστήμιο της Γλασκώβης από όπου πήρε πτυχίο Ιατρικής. Αφού εργάστηκε σε διάφορα νοσοκομεία, το 1921 παντρεύτηκε την Ανιές Μαίρη Γκίμπσον (επίσης γιατρό) άρχισε να ασκεί την Ιατρική σαν ελεύθερος επαγγελματίας στη Νότια Ουαλία. Αργότερα εγκαταστάθηκε στο Λονδίνο. Το 1930 ύστερα από κάποιο κλονισμό της υγείας του αποσύρθηκε για ανάρρωση σε ένα αγρόκτημα κοντά στο Ινβεραρέι. Εκεί μέσα σε τρεις μήνες έγγραψε το πρώτο του βιβλίο "Ο Τύραννος" (Hatter's Castle). Το βιβλίο γνώρισε εκπληκτική επιτυχία, μεταφράστηκε σε πέντε γλώσσες και του έδωσε την ευκαιρία να εγκαταλείψει την Ιατρική και ν' αφοσιωθεί στην μυθιστοριογραφία.
Μερικά από τα πιο γνωστά έργα του είναι τα: Το Κάστρο (1931), Τα αστέρια κοιτάζουν τη γη (1935), Το κάστρο (1937), Τα κλειδιά της βασιλείας (1941), Τα άγουρα χρόνια (1944), και Τα ώριμα χρόνια (1948). Ο Άρτσιμπαλντ Τζόζεφ Κρόνιν πέθανε στις 6 Ιανουαρίου 1981 σε ηλικία 85 ετών.
Εργογραφία
(μυθιστορήματα ή νουβέλες, αν δεν αναφέρεται διαφορετικά)
Κέρστι Κάλιουλαϊντ
μικρογραφία|Kersti Kaljulaid (2021) Η Κέρστι Κάλιουλαϊντ (Kersti Kaljulaid, <small style="color: rgb(37, 37, 37); font-family: sans-serif;"> [ˈkersti ˈkɑljulɑid], γεννηθείσα στις 30 Δεκεμβρίου 1969) είναι Εσθονή πολιτικός, που υπηρέτησε ως η 5η Πρόεδρος της Εσθονίας, με θητεία από τις 10 Οκτωβρίου 2016 έως τις 11 Οκτωβρίου 2021. Είναι η πρώτη γυναίκα Πρόεδρος της Εσθονίας από τότε που η χώρα κήρυξε την ανεξαρτησία της το 1918, καθώς και η νεότερος κάτοχος της θέσης, με ηλικία 46 ετών.
Η Κάλιουλαϊντ είναι πρώην δημόσια υπάλληλος, που υπηρετούσε ως Εσθονή εκπρόσωπος στο Ευρωπαϊκό Ελεγκτικό Συνέδριο, από το 2004 μέχρι το 2016. Μετά από αρκετούς γύρους στις Εσθονικές προεδρικές εκλογές του 2016 που κατέληξαν σε αποτυχία, προτάθηκε από την πλειοψηφία των κοινοβουλευτικών κομμάτων ως κοινή υποψήφιος για Πρόεδρος της Εσθονίας. Κέρδισε τις εκλογές με 81 ψήφους υπέρ και 17 απέχοντες.
Εκπαίδευση
Το 1987, η Κάλιουλαϊντ αποφοίτησε από το 44ο Δευτεροβάθμιο Σχολείο του Τάλιν. Κατά τη διάρκεια των σπουδών της εκεί, ήταν μέλος του Μαθητικού Επιστημονικού Συλλόγου, με ειδικότητα στην ορνιθολογία. Το 1992 αποφοίτησε από το Πανεπιστήμιο του Tartu cum laude ως βιολόγος. Το 2001 αποφοίτησε από το Πανεπιστήμιο του Tartu με μεταπτυχιακό στη διοίκηση επιχειρήσεων. Η διπλωματική της εργασία είχε τίτλο "Riigi poolt asutatud sihtasutuste juhtimissüsteemi täiustamine" (Η βελτίωση του συστήματος διαχείρισης των κρατικών ιδρυμάτων).
Επαγγελματική σταδιοδρομία
Από το 1996 έως το 1997 η Κάλιουλαϊντ ήταν διευθύντρια πωλήσεων στην κρατική τηλεπικοινωνιακή επιχείρηση Eesti Telefon και από το 1997 έως το 1998 project manager στη Hoiupanga Investeeringute AS. Από το 1998 έως το 1999 εργάστηκε στο τμήμα επενδυτικής τραπεζικής της Hansapank. Από το 1999 έως το 2002, η Κάλιουλαϊντ εργάστηκε ως οικονομική σύμβουλος του Εσθονού πρωθυπουργού Μαρτ Λάαρ. Από το 2002 έως το 2004, ήταν διευθύντρια του εργοστάσιου παραγωγής ενέργειας Iru, θυγατρικού της κρατικής ενεργειακής επιχείρησης Eesti Energia. Ήταν η πρώτη γυναίκα που διοίκησε ένα εργοστάσιο ενέργειας στην Εσθονία.
Το 2004, όταν η Εσθονία εντάχθηκε στην Ευρωπαϊκή Ένωση, η Κάλιουλαϊντ διορίστηκε ο εκπρόσωπος της χώρας στο Ευρωπαϊκό Ελεγκτικό Συνέδριο. Από το 2011, η Κάλιουλαϊντ ήταν η πρόεδρος του διοικητικού συμβουλίου του Πανεπιστημίου του Τάρτου.
Πολιτική σταδιοδρομία
μικρογραφία|Κέρστι Κάλιουλαϊντ (2016) Η Κάλιουλαϊντ προσδιορίζει τον εαυτό της ως φιλελεύθερη συντηρητική. Έχει μιλήσει για υποστήριξη της ισχυρής κοινωνίας των πολιτών με λιγότερη κρατική παρέμβαση, ενώ θέτει ως υψηλής σημασίας τη βοήθεια σε όσους έχουν ανάγκη. Έχει φιλελεύθερες απόψεις για κοινωνικά ζητήματα όπως τα δικαιώματα LGBT και τη μετανάστευση. Έχει συχνά δημοσιεύσει άρθρα γνώμης στα εσθονικά ΜΜΕ, σχετικά με τη θέση της Εσθονίας στην Ευρωπαϊκή Ένωση και για κοινωνικά και οικονομικά θέματα. Επιπλέον, είναι τακτική συνομιλήτρια σε εκπομπές πολιτικής ανάλυσης του Ραδιόφωνο Kuku, π.χ. στην "Keskpäevatund".
Από το 2001 έως το 2004, ήταν μέλος του πολιτικού κόμματος Isamaaliit (Πατριωτική Ένωση), πρόδρομο της σημερινής Isamaa ja Res Publica Liit, IRL, ωστόσο, δεν συμμετείχε στις εκλογές.
Καθώς η θητεία της Κάλιουλαϊντ ως μέλος του Ευρωπαϊκού Ελεγκτικού Συνεδρίου επρόκειτο να λήξει στις 7 Μαΐου 2016, επιβεβαιώθηκε ως η επόμενη επικεφαλής του Κέντρου Μελετών Πολιτικής PRAXIS, το Νοέμβριο του 2015. Αν και η εσθονική κυβέρνηση θα έπρεπε να προτείνει την αντικατάστασή της από τις 7 Φεβρουαρίου 2016, ακόμα δεν είχε καταφέρει να το πράξει μέχρι το τέλος της θητείας της, οπότε παρέμεινε στην θέση της.
Μετά από αρκετούς αποτυχημένους γύρους στις Εσθονικές προεδρικές εκλογές τον Αύγουστο και Σεπτέμβριο του 2016, το Συμβούλιο των Πρεσβυτέρων του Εσθονικού Κοινοβουλίου, το οποίο περιλαμβάνει εκπροσώπους όλων των κοινοβουλευτικών κομμάτων, ζήτησε τη συγκατάθεση της Κάλιουλαϊντ και, στη συνέχεια, την πρότεινε ως τη μόνη πιθανή προεδρική υποψήφιο ενώπιον των μελών του κοινοβουλίου στις 3 Οκτωβρίου 2016. Η υποψηφιότητά της είχε καταχωρηθεί επίσημα στις 30 Σεπτεμβρίου. Ο Πρόεδρος της Βουλής Eiki Nestor δήλωσε ότι η Κάλιουλαϊντ έχει τις απαιτούμενες 68 ψήφους από τα 101 μέλη του κοινοβουλίου, αλλά ο ακριβής αριθμός έμενε να επιβεβαιωθεί. Τελικά η υποψηφιότητά της υποστηρίχθηκε από 90 βουλευτές. Κέρδισε τις εκλογές με 81 ψήφους υπέρ και 17 αποχές και καμία ψήφο κατά, ενώ το μόνο κοινοβουλευτικό κόμμα που είχε δηλώσει δημοσίως ότι δεν θα την υποστήριζε ήταν το EKRE το οποίο είχε μόνο 7 ψήφους.
Η κύρια επανειλημμένη ένσταση κατά της υποψηφιότητάς της από τα μέσα ενημέρωσης, καθώς και από πολιτικούς και δημοσκοπήσεις ήταν ότι ήταν σχετικά άγνωστη, σε σύγκριση με τους υποψηφίους που συμμετείχαν στην προεκλογική περίοδο. Αντιμετώπισε τις ενστάσεις με δημόσια επιστολή και κατά τη διάρκεια αρκετών συνεντεύξεων, υποσχόμενη να γίνει ορατή σε όλη τη χώρα, επισκεπτόμενη διάφορες περιοχές και να μιλάει με τους ανθρώπους άμεσα.
Το 2020 ήταν ανάμεσα στους 10 υποψήφιους για τη θέση του Γενικού Γραμματέα του ΟΟΣΑ.
Προσωπική ζωή
Η Κάλιουλαϊντ έχει μια κόρη και ένα γιο από τον πρώτο γάμο της. Είναι, επίσης, γιαγιά. Ο δεύτερος σύζυγος της Κάλιουλαϊντ είναι ο Georgi-Rene Maksimovski, και έχουν δύο γιους.
Ο ετεροθαλής αδελφός της Κάλιουλαϊντ, πολιτικός του Εσθονικού Κεντρώου Κόμματος Ράιμοντ Κάλιουλαϊντ, είναι ο επικεφαλής του διαμερίσματος Põhja-Tallinn στην πρωτεύουσα της Εσθονίας, Τάλιν.
Εξωτερικοί σύνδεσμοι
Κατηγορία:Πρόεδροι της Εσθονίας
Γεώργιος Μερκούρης
Βιογραφικά στοιχεία
Γεννήθηκε το 1886 στην Αθήνα και ήταν γιος του Σπυρίδωνα Μερκούρη, επί σειρά ετών δημάρχου Αθηναίων, και αδελφός του Σταμάτη Μερκούρη, μετέπειτα βουλευτή της Αριστεράς και θείος της Μελίνας Μερκούρη. Σπούδασε νομικά και πολιτικές επιστήμες στο Πανεπιστήμιο Αθηνών και στο Παρίσι. Ασχολήθηκε με την πολιτική και εκλέχθηκε βουλευτής Αττικοβοιωτίας το 1915 με το Κόμμα Εθνικοφρόνων. Λόγω των πολιτικών του πεποιθήσεων εξορίστηκε στην Κορσική (1920), από την οποία επέστρεψε το 1922, οπότε και επανεκλέχθηκε βουλευτής Αττικοβοιωτίας, με το Λαϊκόν Κόμμα.
Το 1932 αποχώρησε από το Λαϊκόν Κόμμα, του οποίου ήταν αντιπρόεδρος, ύστερα από διαφωνία που προέκυψε με τον Παναγή Τσαλδάρη. Λίγο αργότερα ίδρυσε το Ελληνικό Εθνικό Σοσιαλιστικό Κόμμα, ναζιστική παράταξη. Κατά τη διάρκεια της Κατοχής, έγινε διοικητής της Εθνικής Τράπεζας τον Ιανουάριο του 1943, θέση την οποία κατείχε μέχρι τον θάνατό του τον Δεκέμβριο της ίδιας χρονιάς.
Πέθανε στην Αθήνα τον Δεκέμβριο του 1943 από ανακοπή καρδιάς, σε ηλικία 57 ετών. Ανηψιά του ήταν η Μελίνα Μερκούρη.
Παραπομπές
Κατηγορία:Βουλευτές Αττικοβοιωτίας Κατηγορία:Βουλευτές εκλεγμένοι με το Λαϊκό Κόμμα Κατηγορία:Έλληνες υπουργοί Εθνικής Οικονομίας Κατηγορία:Έλληνες υπουργοί Επισιτισμού Μ Κατηγορία:Φασίστες Κατηγορία:Φασισμός στην Ελλάδα
Το ερωτικό αντικείμενο του εγκλήματος
Το Ερωτικό αντικείμενο του εγκλήματος (Πρωτότυπος τίτλος: Sea of Love), απόδοση στα ελληνικά: Ερωτική θάλασσα) είναι αμερικανικό νεονουάρ ερωτικό θρίλερ του 1989 σε σκηνοθεσία Χάρολντ Μπέκερ, σενάριο Ρίτσαρντ Πράις και πρωταγωνιστές τους Αλ Πατσίνο, Έλεν Μπάρκιν και Τζον Γκούντμαν. Κεντρικός ήρωας είναι ένας αστυνομικός ντετέκτιβ στη Νέα Υόρκη που προσπαθεί να εντοπίσει έναν κατά συρροή δολοφόνο ο οποίος βρίσκει θύματα μέσα από αγγελίες γνωριμιών μιας εφημερίδας.
Το Ερωτικό αντικείμενο του εγκλήματος ήταν η πρώτη ταινία του Πατσίνο μετά από τετραετή παύση που ακολούθησε την καλλιτεχνική και εμπορική αποτυχία της ταινίας Οι επαναστάτες. Το Ερωτικό αντικείμενο του εγκλήματος σημείωσε εισπρακτική επιτυχία, αποφέροντας έσοδα πάνω από 110 εκατομμύρια δολάρια.
Πλοκή
Ο ντετέκτιβ ανθρωποκτονιών της Νέας Υόρκης Φρανκ Κέλερ είναι αλκοολικός. Η σύζυγός του τον εγκατέλειψε για να παντρευτεί έναν συνάδελφό του και έχει πέσει σε κατάθλιψη με την αφορμή της 20ής επειτείου του στην αστυνομία. Του ανατίθεται να ερευνήσει τη δολοφονία ενός άνδρα στο Μανχάταν, που τον πυροβόλησαν ενώ ήταν ξαπλωμένος μπρούμυτα στο κρεβάτι του, γυμνός, ακούγοντας μια παλιά ηχογράφηση από δίσκο 45 στροφών του τραγουδιού Sea of Love. Ο Κέλερ έχει τρία στοιχεία - ένα τσιγάρο με ίχνη κραγιόν, μια αγγελία που έβαλε ο νεκρός σε εφημερίδα και τα αποτυπώματα του δράστη.
Ένας δεύτερος άνδρας πεθαίνει με τον ίδιο τρόπο στο Κουίνς. Ο ντετέκτιβ Σέρμαν από το τοπικό αστυνομικό τμήμα προτείνει συνεργασία με τον Φρανκ. Και τα δύο θύματα είχαν τοποθετήσει αγγελίες με ομοιοκαταληξία στη στήλη γνωριμιών της εφημερίδας αναζητώντας ταίρι. Οι ντετέκτιβ εντοπίζουν τον Ρέιμοντ Μπράουν, τον μοναδικό άλλο άντρα που έχει βάλει αγγελία με ομοιοκαταληξία. Είναι παντρεμένος που παραδέχεται ότι έβαλε την αγγελία αλλά ορκίζεται ότι πέταξε όλα τα γράμματα και δεν είδε ποτέ καμία. Ο Φρανκ έχει την ιδέα να βάλει κι αυτός αγγελία στην εφημερίδα, να συναντήσει τις γυναίκες που απαντούν σε ένα εστιατόριο και να παίρνει αποτυπώματα από τα ποτήρια τους. Ο προϊστάμενος του Φρανκ διστάζει, αλλά αλλάζει γνώμη όταν ο Μπράουν βρίσκεται νεκρός με τον ίδιο τρόπο όπως και τα άλλα δύο θύματα.
Ο Φρανκ βγαίνει για φαγητό με αρκετές γυναίκες, ενώ ο Σέρμαν - που εμφανίζεται ως σερβιτόρος - βάζει τα ποτήρια τους σε σακούλες. Μια γυναίκα, η διαζευγμένη Έλεν Κρούγκερ, δεν δείχνει κανένα ενδιαφέρον για τον Φρανκ και φεύγει χωρίς να πιει ποτό, οπότε ο Φρανκ αδυνατεί να πάρει τα δακτυλικά της αποτυπώματα. Ο Φρανκ την ξανασυναντά σε μια αγορά, αλλά αυτή τη φορά είναι πιο φιλική. Η Έλεν διαχειρίζεται ένα πολυτελές κατάστημα υποδημάτων. Ο Φρανκ δεν αποκαλύπτει το πραγματικό του επάγγελμα.
Ο Φρανκ την πηγαίνει στο σπίτι του, παρά τις αμφιβολίες του και την προειδοποίηση του Σέρμαν να μην το κάνει. Αρχίζουν να έρχονται κοντά σωματικά, αλλά ο Φρανκ πανικοβάλλεται όταν βρίσκει ένα όπλο στο πορτοφόλι της Έλεν και της συμπεριφέρεται σκληρά. Η Έλεν εξηγεί ότι οπλοφορεί επειδή φοβάται. Ο Φρανκ ζητά συγγνώμη και κάνουν σεξ.
Ο Φρανκ και η Έλεν ξεκινούν μια σχέση. Εκείνος βρίσκει ευκαιρία να πάρει τα δακτυλικά της αποτυπώματα σε ένα ποτήρι, αλλά αποφασίζει να σκουπίσει το γυαλί. Η σχέση τους εντείνεται όταν εκείνη ανακαλύπτει ότι ο Φρανκ είναι αστυνομικός. Ένα βράδυ που αυτός είναι μεθυσμένος, παραλίγο να της αποκαλύψει ότι παρακολουθείται. Αρχίζει να της εξομολογείται τα συναισθήματά του, αλλά στη συνέχεια ανακαλύπτει ότι και εκείνη είχε απαντήσει σε όλες τις αγγελίες των θυμάτων. Όταν της το λέει, η Έλεν δεν παραδέχεται τίποτα κι εκείνος τη διώχνει.
Λίγες στιγμές αργότερα, ο πραγματικός δολοφόνος εισβάλλει στο διαμέρισμα: ο Τέρι, πρώην σύζυγος της Έλεν, που την καταδιώκει και δολοφονεί τους άντρες με τους οποίους εκείνη βγαίνει. Με την απειλή όπλου, αναγκάζει τον Φρανκ να ξαπλώσει στο κρεβάτι και να του δείξει πώς έκανε έρωτα με την Έλεν, όπως είχε κάνει με τα άλλα θύματά του, πριν τα δολοφονήσει. Ο Φρανκ καταφέρνει να ξεφύγει από τον Τέρι και προσπαθεί να καλέσει την αστυνομία, αλλά ο Τέρι του επιτίθεται και, στη συνέχεια του αγώνα, ο Φρανκ ρίχνει τον Τέρι από το παράθυρο του υπνοδωματίου και τον σκοτώνει.
Αρκετές εβδομάδες αργότερα, ο νηφάλιος πλέον Φρανκ συναντά τον Σέρμαν σε ένα μπαρ και αργότερα ξανασυναντά την Έλεν. Εκείνη τον συγχωρεί και ξαναρχίζουν τη σχέση τους.
Διανομή
Η Λορέιν Μπράκο έκανε κάποια γυρίσματα ως Ντενίς, πρώην σύζυγος του Κέλερ, οι οποίες κόπηκαν στο τελικό μοντάζ, αλλά αποκαταστάθηκαν για τις τηλεοπτικές εκδόσεις της ταινίας. Ο Σάμιουελ Τζάκσον έπαιξε έναν δεύτερο ρόλο ως "μαύρος".
Παραγωγή
Η Έλεν Μπάρκιν είπε αργότερα ότι «δεν της άρεσε που δούλεψε» στην ταινία:"Ο Αλ Πατσίνο, από την άλλη, ήταν ο σωτήρας μου. Και αυτό ήταν ένα υπέροχο πράγμα. Γεγονός όμως ήταν ότι τα πάντα στο Ερωτικό αντικείμενο του εγκλήματος ήταν λάθος, εκτός του ότι είχα, αναμφισβήτητα, έναν σπουδαίο Αμερικανό ηθοποιό ως ατρόμητο προστάτη μου. Αυτό μου φαινόταν καταπληκτικό και μου έδωσε ένα βαθμό αυτοπεποίθησης που σίγουρα δεν θα τον είχα είχα ποτέ χωρίς εκείνον."
Υποδοχή
Η ταινία τα πήγε καλά σττις ΗΠΑ, πηγαίνοντας στο Νο. 1 από την πρώτη της προβολή την 1η Φεβρουαρίου 1990. Τη δεύτερη εβδομάδα παρουσίασε πτώση 22%. Το Ερωτικό αντικείμενο του εγκλήματος απέφερε έσοδα 58,5 εκατομμυρίων δολαρίων στην εγχώρια αγορά και 52,3 εκατομμυρίων δολαρίων στο εξωτερικό, με συνολικά έσοδα 110,9 εκατομμυρίων δολαρίων παγκοσμίως. Κυκλοφόρησε σε ντιβιντί στις 19 Ιανουαρίου 2004 και σε Blu-Ray στις 23 Αυγούστου 2012.
Η ταινία έλαβε θετικές κριτικές. Ο ιστότοπος Rotten Tomatoes αναφέρει ότι το 76% των 29 κριτικών έδωσαν θετική κριτική στην ταινία, με μέση βαθμολογία 6,80/10.
Επιστημονική μελέτη
Μια σκηνή από το Ερωτικό αντικείμενο του εγκλήματος επιλέχθηκε για τους σκοπούς επιστημονικής μελέτης ως μία από τις δύο σκηνές που ήταν πιο πιθανό να προκαλέσουν έκπληξη στους θεατές - η άλλη ήταν η ταινία Nasa: Επιχείρηση Άρης παραγωγής 1977.
Εξωτερικοί σύνδεσμοι
Κατηγορία:Ταινίες παραγωγής Universal Pictures Κατηγορία:Ταινίες γυρισμένες στη Νέα Υόρκη Κατηγορία:Αμερικανικές ψυχολογικές θρίλερ ταινίες Κατηγορία:Αμερικανικές ταινίες Κατηγορία:Ταινίες του 1989 Κατηγορία:Αγγλόφωνες ταινίες Κατηγορία:Ταινίες τοποθετημένες στη Νέα Υόρκη
Θωμάς Μπακαλάκος
Ο Θωμάς Μπακαλάκος (Καρδίτσα, 20 Ιανουαρίου 1948 - ) είναι Έλληνας μουσικοσυνθέτης και μαθηματικός, με πολιτιστική και κοινωνικοπολιτική δραστηριότητα, που αποτέλεσε πηγή εμπειριών, γνώσεων και έμπνευσης για το συνθετικό έργο του. Σε μικρό χρονικό διάστημα από την έναρξη των σπουδών του ταυτόχρονα, στη μαθηματική σχολή του Πανεπιστημίου Αθηνών και στο ωδείο, ξεκίνησε το συνθετικό του έργο. Τον απασχόλησε το ζήτημα της θεμελίωσης της μουσικής ως επιστήμης με την αυστηρότητα που αυτό συνεπάγεται και προσπάθησε να δώσει τις δικές του απαντήσεις στο ερώτημα, ποιος είναι ο λόγος που οι αρχαίοι Έλληνες δεν μας άφησαν καταγραμμένη την πλούσια μουσική τους βιβλιογραφία, ενώ έγινε ακριβώς το αντίθετο με την αρχαία ελληνική γραμματεία, που παρά τις μεγάλες απώλειες από εκείνα που είχαν καταγραφεί, διασώθηκαν και έφτασαν μέχρι τις μέρες μας θησαυροί γνώσεων μέσα από συγγράμματα, τα οποία αποτελούν ατράνταχτες αποδείξεις πνευματικής και πολιτιστικής ανωτερότητας. Στο πλαίσιο αυτό ήταν και η επιστημονική του ανακοίνωση στο συνέδριο που διοργάνωσε το Παιδαγωγικό Τμήμα Δημοτικής Εκπαίδευσης (Τομέας Μαθηματικών και Πληροφορικής) του Πανεπιστημίου Αθηνών, σε συνεργασία με το Κέντρο Έρευνας Επιστήμης και Εκπαίδευσης (Κ.Ε.ΕΠ.ΕΚ). Στην εισήγησή του με θέμα «Η μουσική ως μέσο επικοινωνίας και η σχέση της με τα μαθηματικά», παρουσίασε μια νέα μέθοδο μουσικής σημειογραφίας με μαθηματικό τρόπο, που την ονομάζει Αριθμητική Μουσική Παράσταση (Α.Μ.Π.). Η καταγραφή μιας μουσικής σύνθεσης μέσω της Α.Μ.Π, επιτυγχάνεται μόνο με τη χρήση των αριθμών και των τεσσάρων πράξεων της αριθμητικής.
Στον χώρο της συμφωνικής μουσικής
Ως συνθέτης συμφωνικών έργων μεγάλης διάρκειας, όπως ορατόρια, όπερες και διάφορες άλλες φόρμες. Από αυτά το ορατόριο «Ιπποκράτειος όρκος» για πλήρη συμφωνική ορχήστρα, μικτή χορωδία και τέσσερις σολίστες, παίχτηκε το 2001 στο Ηρώδειο, με τραγουδιστές τους Μάρθα Αράπη (σοπράνο), Λυδία Αγγελοπούλου (άλτο), Σταμάτη Μπερή (τενόρο) και Παντελή Ψύχα (βαρύτονο), κορυφαίοι όλοι σολίστες της Λυρικής Σκηνής, με διευθυντή ορχήστρας και χορού τον αρχιμουσικό της Κρατικής Ορχήστρας Αθηνών και επίτιμο διδάκτορα του Πανεπιστημίου Αθηνών Βύρωνα Φιδετζή. Η παρτιτούρα του έργου εκδόθηκε από το μουσικό οίκο Φίλιππος Νάκας.
Στον χώρο της μουσικής δωματίου
Ως συνθέτης σειράς έργων σύγχρονης μουσικής, προεξάρχοντος του έργου «Μεταλλάξεις». Πρόκειται για επιλογή παραδοσιακών τραγουδιών επεξεργασμένων στο δωδεκαφθογγικό κυρίως σύστημα.
Επίσης, ως πρόεδρος του «Πανελλήνιου Φεστιβάλ Μουσικής Δωματίου» (ΠΦΜΔ), υπεύθυνος για τη διοργάνωσή του επί επτά συνεχή έτη, και την επιμέλεια σχετικών μουσικών εκδόσεων. Είναι βιβλία που το καθένα περιλαμβάνει τις παρτιτούρες των 12 έργων, που επιλέγονται κάθε χρόνο να διαγωνιστούν. Οι εκδόσεις διανέμονται δωρεάν σε όλους τους τελειόφοιτους στο μάθημα της σύνθεσης, όλων των μουσικών πανεπιστημίων της χώρας, στους συνθέτες που συμμετέχουν, στις βιβλιοθήκες μεγάλων ιδρυμάτων, σε κάποια μουσικά λύκεια και αλλού. Το 2007 στάλθηκαν δωρεάν 80 βιβλία, σε συνεργασία με τη Γ.ΓΕ-Γ.ΓΕ, σε όλες τις βιβλιοθήκες των ελληνικών πρεσβειών στην Ευρώπη, με πρωτοβουλία του Υπουργείου Τύπου, που χρηματοδότησε συναυλία έργων μουσικής δωματίου από το ανσάμπλ του Φεστιβάλ για τους εργαζόμενους του Υπουργείου. Το Φεστιβάλ έγινε αιτία να γραφτούν 300 περίπου έργα μουσικής δωματίου 300 περίπου έργα σύγχρονης ελληνικής μουσικής δωματίου, από τα οποία 70 παίχτηκαν ζωντανά μπροστά στους συνθέτες, το κοινό και τα μέλη της κριτικής επιτροπής που την αποτελούσαν κάθε φορά διακεκριμένες προσωπικότητες της μουσικής, όπως οι Δημήτρης Αγραφιώτης, Βύρων Φιδετζής, Θόδωρος Αντωνίου, Ιωσήφ Παπαδάτος, Άλκης Παναγιωτόπουλος, Νέστορ Τέιλορ, Βαγγέλης Κοκκόρης, Μιχάλης Τραυλός κ.ά.
Στον χώρο του συνδικαλισμού
Υπήρξε επί έξι χρόνια αιρετό μέλος της ΠΟΘΑ (Πανελλήνια Ομοσπονδία Θεάματος Ακροάματος), αντιπρόεδρος και άλλοτε γενικός γραμματέας της ΕΜΣΕ, υπεύθυνος των εκδόσεων και υπεύθυνος για τη λειτουργία επί έξι χρόνια του εισπρακτικού οργανισμού πνευματικών δικαιωμάτων της ένωσης, μέλος της 21μελούς γενικής συνέλευσης του Κέντρου Κινηματογράφου και μέλος κριτικής επιτροπής στο Φεστιβάλ Κινηματογράφου Θεσσαλονίκης, ως εκπρόσωπος της ΕΜΣΕ.
Στον χώρο της τοπικής αυτοδιοίκησης
Ως κοινοτάρχης Ανθούσας επί οκτώ χρόνια και άλλα τόσα κοινοτικός σύμβουλος, ως μέλος του ΔΣ της αναπτυξιακής εταιρείας ΜΑΡΑΘΩΝΙΟΣ Α.Ε και ως μέλος της Επιτροπής Πολιτισμού της ΚΕΔΚΕ.
Στον χώρο κοινωνικών και πολιτικών αγώνων
Ως μέλος του ΠΑΣΟΚ όπου συμμετείχε από διάφορες θέσεις, όπως απλό μέλος, γραμματέας τοπικών οργανώσεων, μέλος της Κεντρικής Επιτροπής, μέλος του Εθνικού Συμβουλίου, μέλος του τομέα πολιτισμού, αναπληρωτής γραμματέας του τομέα πολιτισμού και ως ιδρυτικό μέλος στην ΠΑΣΠ.
Δισκογραφία
Στις 14 Δεκεμβρίου του 1975 κυκλοφόρησε ο 1ος δίσκος του με τίτλο Τα αγροτικά. Τον είχε έτοιμο από το 1973, αλλά λόγω χούντας δεν ήταν δυνατή η κυκλοφορία του. Είχε απαγορευτεί και η δημόσια εκτέλεσε των τραγουδιών του. Ορισμένα τα είχε παρουσιάσει παράνομα, σε μπουάτ στην Πλάκα. Στις 6 Μαρτίου του 1977 εκδόθηκε ο 2ος δίσκος του με τίτλο Πορεία στη νύχτα. Σ' αυτόν ερμηνευτές των τραγουδιών ήταν ο ίδιος ο Μπακαλάκος κι ένα κορίτσι με το όνομα Νατάσα αγνώστων λοιπών στοιχείων. Δυστυχώς όμως ο δίσκος δεν μπόρεσε να κάνει την αναμενόμενη επιτυχία λόγω της λογοκρισίας κι έτσι στις 10 Ιανουαρίου του 1981 ο Μπακαλάκος αναγκάστηκε να τον επανεκδώσει με ερμηνευτές τον Γιώργο Υδραίο και τη Σοφία Μιχαηλίδου.
Παραπομπές
Κατηγορία:Έλληνες συνθέτες Κατηγορία:Έλληνες Κοινοτάρχες
Ομάδα Φυλογένειας των Αγγειόσπερμων
Ομάδα Φυλογένειας Αγγειόσπερμων (APG, Angiosperm Phylogeny Group) είναι διεθνής ομάδα ειδικών και επιστημόνων στο πεδίο συστηματικής βοτανικής που δούλεψαν για κοινό σύστημα ταξινόμησης των αγγειόσπερμων φυτών, βασισμένο κατά κύριο λόγο σε μοριακή ανάλυση του δεοξυριβονουκλεϊκού οξέος ή DNA.
Συστήματα APG
Τα σημαντικότερα αποτελέσματα της δουλειάς της ομάδας APG είναι τα συστήματα ταξινόμησης Σύστημα APG I, APG II, APG III και APG IV δημοσιευμένα αντιστοίχως το 1998, 2003, 2009 και 2016.
Αντίθετα με τα παλιότερα συστήματα που είχαν σχεδιαστεί από έναν δύο επιστήμονες, τα συστήματα ταξινόμησης APG ετοιμάστηκαν από πολλές ομάδες επιστημόνων. Ως αποτέλεσμα τα αγγειόσπερμα φυτά έγιναν πρώτο taxa το σύστημα του οποίου είχε επεξεργαστεί κατά κύριο λόγο βάσει των μοριακών χαρακτηριστικών.
Συμμετέχοντες
Οι κύριοι δημιουργοί του Συστήματος APG I (1998) είναι Κόρε Μπρέμερ (Kåre Bremer, Department of Systematic Botany, Πανεπιστήμιο της Ουψάλα, Σουηδία), Μαρκ Τσέιζ (Mark W. Chase, Jodrell Laboratory, Βασιλικοί Βοτανικοί Κήποι του Κιού, Ηνωμένο Βασίλειο) και Πίτερ Στίβενς (Peter F. Stevens, Harvard University Herbaria, Πανεπιστήμιο Χάρβαρντ, ΗΠΑ). Στην δημιουργία του συστήματος συνέβαλλαν σε μεγάλο βαθμό επίσης Arne A. Anderberg, Anders Backlund, Birgitta Bremer, Barbara G. Briggs, Peter K. Endress, Michael F. Fay, Peter Goldblatt, Mats H. G. Gustafsson, Sara B. Hoot, Walter S. Judd, Mari Källersjö, Elizabeth A. Kellogg, Kathleen A. Kron, Donald H. Les, Cynthia M. Morton, Daniel L. Nickrent, Richard G. Olmstead, Robert A. Price, Christopher J. Quinn, James E. Rodman, Paula J. Rudall, Vincent Savolainen, Douglas E. Soltis, Pamela S. Soltis, Kenneth J. Sytsma, Mats Thulin. Οι κύριοι δημιουργοί του Συστήματος APG II (2003) είναι Μπιργκίττα Μπρέμερ (Birgitta Bremer, The Bergius Foundation, Σουηδική Βασιλική Ακαδημία των Επιστημών, Σουηδία), Κόρε Μπρέμερ (Kåre Bremer, Department of Systematic Botany, Πανεπιστήμιο της Ουψάλα, Σουηδία), Μαρκ Τσέιζ (Mark W. Chase, Jodrell Laboratory, Βασιλικοί Βοτανικοί Κήποι του Κιού, Ηνωμένο Βασίλειο), Τζέιμς Ρίβιλ (James L. Reveal, Πανεπιστήμιο του Μέριλαντ, ΗΠΑ), Ντούγκλας Σόλτης (Douglas E. Soltis, Πανεπιστήμιο της Φλόριντας, ΗΠΑ) Πάμελα Σόλτης (Pamela S. Soltis, Πανεπιστήμιο της Φλόριντας, ΗΠΑ) και Πίτερ Στέβενς (Peter F. Stevens, Βοτανικός Κήπος του Μιζούρι, ΗΠΑ). Στην δημιουργία του συστήματος συνέβαλλαν σε μεγάλο βάθμο επίσης Arne A. Anderberg, Michael F. Fay, Peter Goldblatt, Walter S. Judd, Mari Källersjö, Jesper Kårehed, Kathleen A. Kron, Johannes Lundberg, Daniel L. Nickrent, Richard G. Olmstead, Bengt Oxelman, J. Chris Pires, James E. Rodman, Paula J. Rudall, Vincent Savolainen, Kenneth J. Sytsma, Michelle van der Bank, Kenneth Wurdack, Jenny Q.-Y. Xiang и Sue Zmarzty. Οι κύριοι δημιουργοί του Συστήματος APG III (2009) είναι Μπιργκίττα Μπρέμερ (Birgitta Bremer, The Bergius Foundation, Σουηδική Βασιλική Ακαδημία των Επιστημών, Σουηδία), Κόρε Μπρέμερ (Kåre Bremer, Department of Systematic Botany, Πανεπιστήμιο της Ουψάλα, Σουηδία), Μαρκ Τσέιζ (Mark W. Chase, Jodrell Laboratory, Βασιλικοί Βοτανικοί Κήποι του Κιού, Ηνωμένο Βασίλειο), Μάικλ Φαίη (Michael F. Fay, Jodrell Laboratory, Βασιλικοί Βοτανικοί Κήποι του Κιού, Ηνωμένο Βασίλειο), Τζέιμς Ρίβιλ (James L. Reveal, Πανεπιστήμιο του Μέριλαντ, ΗΠΑ), Ντούγκλας Σόλτης (Douglas E. Soltis, Πανεπιστήμιο της Φλόριντας, ΗΠΑ) Πάμελα Σόλτης (Pamela S. Soltis, Πανεπιστήμιο της Φλόριντας, ΗΠΑ) και Πίτερ Στέβενς (Peter F. Stevens, Βοτανικός Κήπος του Μιζούρι, ΗΠΑ). Στην δημιουργία του συστήματος συνέβαλλαν σε μεγάλο βάθμο επίσης Arne A. Anderberg, Michael J. Moore, Richard G. Olmstead, Paula J. Rudall, Kenneth J. Sytsma, David C. Tank, Kenneth Wurdack, Jenny Q.-Y. Xiang и Sue Zmarzty.
Παραπομπές
Κατηγορία:Ταξινομία φυτών
Λομάνα Λούα Λούα
Ο Τρεζόρ Λομάνα Λούα Λούα, γνωστός πιο απλά και ως Λούα Λούα (γεννημένος στις 28 Δεκεμβρίου 197 0) είναι πρώην διεθνής Κονγκολέζος ποδοσφαιριστής ,που αγωνίστηκε τελευταία στο τουρκικό Πρωτάθλημα ποδοσφαίρου. Έχει την ικανότητα χάρη στην τεχνική και την ταχύτητά του να αγωνίζεται τόσο ως ακραίο εξτρέμ, όσο και σαν καθαρόαιμος επιθετικός. Χαρακτηριστικό του Λούα Λούα είναι να πανηγυρίζει κάθε του γκολ με εναέρια τούμπα.
Καριέρα
Ο Λούα Λούα γεννήθηκε στην πόλη Κινσάσα της σημερινής Δημοκρατίας του Κονγκό, όμως αναγκάστηκε από πολύ μικρός να αφήσει την πατρίδα του και να μετακομίσει μαζί με τους γονείς του στη Μεγάλη Βρετανία και συγκεκριμένα στην Αγγλία. Τα πρώτα του ποδοσφαιρικά βήματα τα έκανε στις ακαδημίες της Κόλτσεστερ και από πολύ μικρός έδειξε το ταλέντο του στο ποδόσφαιρο. Στην Κόλτσεστερ έμεινε μέχρι την ηλικία των 20 ετών πραγματοποιώντας συνολικά 61 εμφανίσεις και πετυχαίνοντας και 15 γκολ.
Το καλοκαίρι του 2000, η Νιουκάστλ, εντυπωσιασμένη από τις εμφανίσεις του Λούα Λούα δαπάνησε περί τα 3.750.000 ευρώ για να τον κάνει δικό της και του προσέφερε πενταετές συμβόλαιο συνεργασίας. Ο Λούα Λούα πραγματοποίησε το επίσημο ντεμπούτο του με τη φανέλα της Νιουκάστλ τον Σεπτέμβριο του 2000 στην εντός έδρας ήττα της ομάδας με 1-0 από την Τσάρλτον.
Μετά από περίπου τρία χρόνια συνεχούς παρουσίας στην ομάδα της Νιουκάστλ, ο Λούα Λούα δόθηκε δανεικός στην Πόρτσμουθ για έξι μήνες. Μετά το τέλος του δανεισμού του, η Πόρτσμουθ τελικά προχώρησε στην απόκτηση του παίκτη έναντι 2.250.000 ευρώ. Ο Λούα Λούα είχε πραγματοποιήσει συνολικά με τη φανέλα της Νιούκαστλ 67 εμφανίσεις, ενώ είχε καταφέρει να πετύχει και 9 γκολ. Στην Πόρτσμουθ παρέμεινε μέχρι το 2007, πραγματοποιώντας συνολικά 87 εμφανίσεις και πετυχαίνοντας 19 γκολ.
Τον Ιούλιο του 2007, ο Ολυμπιακός Πειραιώς κατέθεσε πρόταση ύψους 4.100.000 ευρώ για την απόκτηση του Λούα Λούα την οποία ο Κονγκολέζος αποδέχτηκε καθώς τον εξίταρε το γεγονός οτι θα αγωνιζόταν με τον Ολυμπιακό στο Τσάμπιονς Λιγκ. Στο πρώτο κιόλας φιλικό που αγωνίστηκε με την φανέλα του Ολυμπιακού εναντίον της ισπανικής Λεβάντε ο Λούα Λούα πέτυχε δύο γκολ. Με τον Ολυμπιακό πραγματοποίησε συνολικά την πρώτη του σεζόν 21 εμφανίσεις ενώ πέτυχε και 5 γκολ. Με την ομάδα του Πειραιά κατάφερε να κατακτήσει όλους τους εγχώριους τίτλους που διεκδίκησε η ομάδα την αγωνιστική περίοδο 2007-08.
Το καλοκαίρι του 2008, ο Ολυμπιακός Πειραιώς αποδέχθηκε πρόταση ύψους 3.200.000 ευρώ από την Αλ Αραμπί κι έτσι ο Λούα Λούα μετακόμισε στα Ηνωμένα Αραβικά Εμιράτα, στα οποία παρέμεινε για ενάμιση χρόνο πραγματοποιώντας συνολικά 11 εμφανίσεις και πετυχαίνοντας 2 γκολ.
Το καλοκαίρι του 2010, ο Λούα Λούα μεταπήδησε από την Ελλάδα στην Κύπρο όπου και υπέγραψε συμβόλαιο μονοετούς διαρκείας με τον Ομόνοια Λευκωσίας. Με την Κυπριακή ομάδα πραγματοποίησε 19 συμμετοχές ενώ κατάφερε να πετύχει και 8 γκολ.
Λίγο καιρό αργότερα, ο Λούα Λούα υπέγραψε διετές συμβόλαιο με την τουρκική Καραμπούκσπορ στην οποία παρέμεινε μέχρι και τις αρχές του Ιανουαρίου του 2014, όταν και πήρε μεταγραφή στην επίσης τουρκική Ρίζεσπορ. Στη Ρίζεσπορ παραμένει μέχρι και σήμερα.
Διεθνείς συμμετοχές
Ο Τρεζόρ Λομάνα Λούα Λούα έκανε το ντεμπούτο του με την Εθνική ομάδα της Δημοκρατίας του Κονγκό το 2002 σε ηλικία 22 ετών. Συνολικά μέχρι σήμερα έχει πραγματοποιήσει με την εθνική ομάδα ποδοσφαίρου της χώρας του 31 εμφανίσεις ενώ έχει καταφέρει να πετύχει και 21 γκολ.
Εξωτερικοί σύνδεσμοι
Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές από τη Λαϊκή Δημοκρατία του Κονγκό Κατηγορία:Επιθετικοί ποδοσφαιριστές Κατηγορία:Ποδοσφαιριστές Αλ Αραμπί ΣΚ (Κατάρ) Κατηγορία:Ποδοσφαιριστές Νιούκασλ Γιουνάιτεντ Κατηγορία:Ποδοσφαιριστές Ρίζεσπορ Κατηγορία:Ποδοσφαιριστές Κόλτσεστερ Γιουνάιτεντ Κατηγορία:Ποδοσφαιριστές Πόρτσμουθ ΦΚ Κατηγορία:Ποδοσφαιριστές Ομόνοιας Λευκωσίας Κατηγορία:Ποδοσφαιριστές Μπλάκπουλ ΦΚ Κατηγορία:Ποδοσφαιριστές Καρντεμίρ Καραμπούκσπορ Κατηγορία:Ποδοσφαιριστές Ακχισάρ Μπελεντίγιεσπορ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Πρωταθλήματος Κατάρ Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Κυπέλλου Εθνών Αφρικής 2002 Κατηγορία:Ποδοσφαιριστές Κυπέλλου Εθνών Αφρικής 2006 Κατηγορία:Ξένοι ποδοσφαιριστές στο Κατάρ Κατηγορία:Ποδοσφαιριστές Ντογάν Τουρκ Μπιρλιγί
Μιχάλης Πελεκάνος
Ο Μιχάλης Πελεκάνος (Αθήνα, 25 Μαΐου 1981) είναι Έλληνας διεθνής καλαθοσφαιριστής. Με ύψος 1.99 μέτρα αγωνίζεται ως σμολ φόργουορντ στο Δίωνα Κυπαρισσίας.
Σταδιοδρομία
Γεννήθηκε στον Κορυδαλλό Αττικής. Έχει ύψος 1.99 και αγωνίζεται ως σμολ φόργουορντ, ενώ διακρίνεται για την αλτικότητα του, η οποία τον βοηθά να αγωνίζεται πιο θεαματικά.
Ξεκίνησε την καριέρα του το 1999 από την ομάδα του Γ.Σ. Περιστερίου και στη συνέχεια, το 2004, μεταγράφηκε στη ΑΕΚ και από εκεί, μετά από δύο σαιζόν, στον Πανελλήνιο. Παρά το ότι είχε μια σταθερά πετυχημένη πορεία στον ελληνικό χώρο, δεν αποκτήθηκε από κάποια ομάδα πρωταθλητισμού και έτσι το καλοκαίρι του 2007 πληροφορήθηκε πως η ομάδα της Ρεάλ Μαδρίτης παρακολουθούσε την πορεία του τα 2 τελευταία χρόνια με αποτέλεσμα να τον εντάξει στο δυναμικό της.
Επόμενος σταθμός της καριέρας του ήταν ο Άρης Θεσσαλονίκης στον οποίο παρέμεινε για δύο σαιζόν. Το 2014 υπέγραψε στη ρουμάνικη Πλοϊέστι, και κατέκτησε το πρωτάθλημα Ρουμανίας. Το 2015 επέστρεψε στο ελληνικό πρωτάθλημα ξανά για τα χρώματα του Άρη Θεσσαλονίκης. Τον Μάιο του 2016 συμπλήρωσε 400 συμμετοχές στο Πρωτάθλημα Ελλάδας. Το καλοκαίρι του 2016 υπέγραψε στον Πανιώνιο, με τον οποίο κατέκτησε το πρωτάθλημα της Α2 εθνικής κατηγορίας.
Τον Σεπτέμβριο του 2019, επέστρεψε στην Μπάσκετ Λιγκ, για λογαριασμό του Ήφαιστου Λήμνου.
Στις 26 Αυγούστου 2020, μετά από ένα χρόνο στον Ήφαιστο, επέστρεψε με διπλό ρόλο στον Οίακα Ναυπλίου (ως αθλητής και ως υπεύθυνος στα τμήματα υποδομής του συλλόγου).
Τον Σεπτέμβριο του 2021, συμφώνησε να συνεχίσει την καριέρα του στον ΑΟ Ερμιονίδας.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σμολ φόργουορντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές Περιστερίου Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Πανελληνίου Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Αμαρουσίου Κατηγορία:Καλαθοσφαιριστές Άρη Κατηγορία:Καλαθοσφαιριστές Οίακα Ναυπλίου Κατηγορία:Καλαθοσφαιριστές Ηφαίστου Λήμνου Κατηγορία:Καλαθοσφαιριστές Α2 Εθνικής Ελλάδας Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές ρουμανικών συλλόγων Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Λεονόρα (τραγουδίστρια)
Η Λεονόρα Κόλμορ Γιέπσεν (γεννημένη στις 3 Οκτωβρίου 1998), γνωστή και ως Λεονόρα, είναι Δανέζα τραγουδίστρια και βραβευμένη σκέιτερ. Εκπροσώπησε τη στον  στο Τελ Αβίβ με το τραγούδι "Love Is Forever", το οποίο ήρθε 12ο στον τελικό, με 120 βαθμούς. Κέρδισε το δανικό Melodi Grand Prix 2019 αφού κέρδισε το 42% των ψήφων του κοινού και της κριτικής επιτροπής στο superfinal, κερδίζοντας τα φαβορί Julie & Nina και Sigmund.
Το τραγούδι της "Love Is Forever", που γράφτηκε από τη Λίζε Κέιμπλ, συνδυάζει τέσσερις διαφορετικές γλώσσες: Αγγλικά, Δανέζικα, Γερμανικά και Γαλλικά.
Γεννήθηκε και μεγάλωσε στο Hellerup στα βόρεια της Κοπεγχάγης, όπου ζει ακόμα. Η Leonora έλαβε το δίπλωμα γυμνασίου από το Gammel Hellerup Gymnasium. Έχει γράψει πολλά δικά της τραγούδια, ερμηνεύοντας σε καφετέριες, βιβλιοθήκες και μικρές σχολικές συναυλίες. Ως σκέιτερ, αγωνίστηκε στο Παγκόσμιο Πρωτάθλημα Νέων ISU το 2016 και στο ISU JGP Riga Cup 2015. Τον Δεκέμβριο του 2016, η Leonora και ο αδελφός της Linus γίνανε χρυσοί στα δανικά πρωταθλήματα σκέιτ επί πάγου. Προηγουμένως ήταν η υποψήφιος πρωταθλητής της Δανίας για σολίστ σκέιτερ. Τώρα πλέον δεν αγωνίζεται, αλλά εργάζεται ως εκπαιδευτής για σκέιτ επί πάγου και χορογράφος.
Εξωτερικοί σύνδεσμοι
Κατηγορία:Συμμετέχοντες στο διαγωνισμό τραγουδιού Eurovision με τη Δανία Κατηγορία:Διαγωνισμός Τραγουδιού Eurovision 2019 Κατηγορία:Συμμετέχοντες στη Eurovision Κατηγορία:Δανοί τραγουδιστές
Ο σκληρός άνδρας (ταινία)
Ο σκληρός άνδρας είναι μια ελληνική κωμική ταινία του 1961, σε σκηνοθεσία και σενάριο Γιάννη Δαλιανίδη. Το σενάριο, ωστόσο, βασίζεται στο ομώνυμο θεατρικό του Γιώργου Ρούσσου. Η παραγωγή ανήκει στη Φίνος Φιλμ, ενώ πρωταγωνιστής της ταινίας είναι ο Κώστας Χατζηχρήστος.
Πλοκή
Κανείς δεν πιστεύει στην αθωότητα του, ακόμη και η δικηγόρος του προσπαθεί να εκμεταλλευτεί την δύσκολη αυτή υπόθεση προς όφελός της, ενώ ο διοικητής του τμήματος βάζει μια πόρνη να τον μεθύσει και να του αποσπάσει μέσα στο κελί την ομολογία του φόνου για να κερδίσει την ελευθερία της. Και όντως αυτή τον μεθάει, όμως το μεθύσι φέρνει το αντίθετο αποτέλεσμα και αυτός μεταμορφώνεται από ανθρωπάκι σε «σκληρό άντρα» και στο φινάλε η αλήθεια λάμπει πανηγυρικά, αλλά και ο ίδιος έχει αλλάξει ζωή και χαρακτήρα.
Παραγωγή
Πρωταγωνιστεί ο Κώστας Χατζηχρήστος, ενώ στους δεύτερους ρόλους εμφανίζονται: η Μάρθα Καραγιάννη και ο Κώστας Βουτσάς (στα πρώτα τους βήματα και λίγο πριν προχωρήσουν σε πρωταγωνιστικούς ρόλους), η Μάρθα Βούρτση σε κωμικό ρόλο (πριν τυποποιηθεί στους δραματικούς ρόλους) και η Σπεράντζα Βρανά σε μια επιτυχημένη μεταφορά του επιθεωρησιακού της τύπου στον κινηματογράφο.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1961 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες βασισμένες σε θεατρικά έργα Κατηγορία:Ταινίες με μουσική σύνθεση Γεράσιμου Λαβράνου Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ Κατηγορία:Ελληνικές ασπρόμαυρες ταινίες
Βαλερί Ζισκάρ ντ'Εσταίν
Ο Βαλερί Ζισκάρ Ντ' Εσταίν (Valéry Giscard d'Estaing, 2 Φεβρουαρίου 1926 - 2 Δεκεμβρίου 2020) ήταν Γάλλος πολιτικός που υπηρέτησε ως Πρόεδρος της Γαλλίας από το 1974 έως το 1981.
Βιογραφία
Γεννήθηκε το 1926 στο Κόμπλεντς της Γερμανίας, όπου ο πατέρας του υπηρετούσε ως οικονομικός διευθυντής των Γαλλικών αρχών κατοχής μετά τον Πρώτο Παγκόσμιο Πόλεμο. Η οικογένεια ντ' Εσταίν κατάγεται από τη νοτιοκεντρική περιοχή της Ωβέρνης με δικό τους πύργο στο Σαμελιέρ. Αποφοίτησε από το Λύκειο Ζανσόν ντε Σαλλύ του Παρισιού. Κατά την περίοδο της νεότητάς του υπηρέτησε στα τεθωρακισμένα της Στρατιάς της Ελεύθερης Γαλλίας. Μετά τις σπουδές του στην Grande Ecοle - ENA, τελείωσε την Πολυτεχνική Σχολή αποφοιτώντας έκτος στη σειρά, διορίστηκε Οικονομικός Επιθεωρητής. Με το Ανεξάρτητο Ρεπουμπλικανικό Κόμμα εξελέγη βουλευτής στη Γαλλική εθνοσυνέλευση. Το 1959 διορίστηκε υφυπουργός Οικονομικών και τρία χρόνια αργότερα Υπουργός Οικονομικών της Γαλλίας σε ηλικία 36 ετών και πέρασε στην ιστορία ως ο νεαρότερος Γάλλος Υπουργός Οικονομικών. Συγκρούστηκε με τους ορθόδοξους Γκωλικούς για ζητήματα ιδιωτικής πρωτοβουλίας ευρωπαϊκής ένωσης, και στενώτερων δεσμών με τις Ή.Π.Α.Γι' αυτό και παύθηκε από τον Ντε Γκωλ. Από το 1974 ως το 1981 διατέλεσε Πρόεδρος της Γαλλικής Δημοκρατίας, τηρώντας κεντροδεξιά πολιτική. Κατά τη διάρκεια της θητείας του σε υψηλά αξιώματα η Γαλλία σταθεροποιήθηκε ως η δεύτερη οικονομική δύναμη της Ευρώπης και τέταρτη στον κόσμο. Όπως και ο Σαρλ ντε Γκωλ, προώθησε τη σύσφιξη των σχέσεων Γαλλίας-Γερμανίας αλλά, σε αντίθεση με τον Ντε Γκωλ, υποστήριζε την ένταξη της Μ. Βρετανίας στην (τότε) ΕΟΚ. Το 1981 έχασε τις εκλογές από τον Φρανσουά Μιτεράν, ενώ παράλληλα ο Ζακ Σιράκ, πρώην πρωθυπουργός του, διέσπασε την ενότητα της παράταξης των συντηρητικών στρεφόμενος εναντίον του. Μετά από μία δυσμενή περίοδο, τελευταία αρχίζει να επανακτά την επιρροή που ασκούσε παλιά και έχει προτείνει την άμεση εκλογή Προέδρου της Ευρωπαϊκής Κοινότητας, ελπίζοντας στην ανάδειξή του στο αξίωμα αυτό.
Ο Ζισκάρ ντ' Εσταιν είχε μακροχρόνια φιλία με τον αείμνηστο επίσης πρώην πρωθυπουργό της Ελλάδας και μετέπειτα πρόεδρο της Ελληνικής Δημοκρατίας Κωνσταντίνο Καραμανλή και ήταν αυτός που παρέδωσε το προεδρικό αεροσκάφος της γαλλικής προεδρίας στην επιστροφή του στις 24 Ιουλίου του 1974. Επίσης ήταν φανατικός φίλος της Ελλάδας και συνέβαλε αποτελεσματικά στην ένταξη της στην ΕΟΚ (μετέπειτα ΕΕ).
Προσωπική ζωή
Στις 17 Δεκεμβρίου 1952 παντρεύτηκε την Ανν Αιμόν ντε Μπραντές της μεγάλης οικογένειας των βιομηχάνων χάλυβα.
Τους τελευταίους μήνες της ζωής του νοσηλεύτηκε με αναπνευστικά προβλήματα, λόγω επιπλοκών του κορονοϊού. Πέθανε σε ηλικία 94 ετών στις 2 Δεκεμβρίου 2020.
Πανελλήνιο πρωτάθλημα στίβου ανδρών 1912
Το ΙΑ΄ Πανελλήνιο πρωτάθλημα στίβου ανδρών, με διοργανωτή τον ΣΕΓΑΣ, διεξήχθη στο Παναθηναϊκό Στάδιο από τις 29 ως τις 31 Μαρτίου 1912. Στις 1 Απριλίου έγιναν οι απονομές, ενώ παράλληλα διεξήχθησαν οι σχολικοί αγώνες. Παρά την επιστροφή του Εθνικού Γ.Σ. στους αγώνες, πολυνίκης ήταν πάλι ο Πανελλήνιος Γ.Σ. που κατέκτησε το επαμειβόμενο τρόπαιο της Νίκης του Παιωνίου. Αντιθέτως, στο Πανελλήνιο πρωτάθλημα ανώμαλου δρόμου ανδρών νικητής αναδείχθηκε ο Εθνικός Γ.Σ. και κατέκτησε το επαμειβόμενο κύπελλο του βασιλιά της Ιταλίας Βίκτωρος Εμμανουήλ. Δόθηκαν βραβεία στους τρεις πρώτους κάθε αγωνίσματος: μετάλλιο, δίπλωμα και κλαδί δάφνης.
Βαλερί Ζισκάρ ντ'Εσταίν
Εξωτερικοί σύνδεσμοι
Κατηγορία:Πρόεδροι της Γαλλικής Δημοκρατίας Κατηγορία:Βραβευθέντες με το Βραβείο Καρλομάγνος Κατηγορία:Φοιτητές της Εθνικής Σχολής Διοικήσεως (Γαλλία)
Πανελλήνιο πρωτάθλημα στίβου ανδρών 1912
Χρονικό των αγώνων
Υπήρξε αρκετά μεγάλη συμμετοχή αθλητών και συλλόγων. Μετείχαν συνολικά 180 περίπου αθλητές από 15 σωματεία από την πρωτεύουσα, από επαρχιακές πόλεις και από την ομογένεια, από Σμύρνη, Αλεξάνδρεια και Κωνσταντινούπολη. Η πρώτη μέρα των αγώνων σημαδεύτηκε από τον πολύ ισχυρό άνεμο, ο οποίος παρέσυρε τραπεζάκια και σημειώσεις των κριτών και σήκωνε σύννεφα σκόνης. Λόγω του ανέμου ματαιώθηκαν οι πρωινοί προκριματικοί όλων των αγωνισμάτων πλην των 100μ που διεξήχθησαν αναγκαστικά λόγω των πολλών συμμετοχών. Επίσης, δεν διεξήχθη ο τελικός του επι κοντώ. Παρά τη σφοδρότητα του ανέμου η προσέλευση του κόσμου την α΄ ημέρα υπήρξε ικανοποιητική και υπολογίστηκε στις πέντε χιλιάδες. Μεταξύ αυτών υπήρχαν και πολλοί ομογενείς από τη Μικρασία και την Αίγυπτο «διακρινόμενοι από τα φέσια των». Στις εισόδους επικράτησε τάξη με τη βοήθεια αστυνομικής και στρατιωτικής δύναμης ενώ στις αριθμημένες κερκίδες βοηθούσαν το κοινό «ερυθροχίτωνες» ταξιθέτες. Η εξασθένηση του ανέμου το απογευματάκι βοήθησε στην ομαλότερη διεξαγωγή των αγωνισμάτων. Η βελτίωση του καιρού τη β΄ ημέρα βοήθησε στην αύξηση της προσέλευσης των φιλάθλων που ξεπέρασαν τις 15.000, ενώ την γ΄ ημέρα το κάτω διάζωμα ήταν σχεδόν πλήρες. Την δε επόμενη ημέρα που έγινε η απονομή των βραβείων και συνδυάστηκε με την τέλεση των σχολικών αγώνων υπήρξε πραγματική κοσμοπλυμμήρα που θύμισε τους αγώνες των μεσοολυμπιακών του 1906.
Την Ελλανόδικο Επιτροπή αποτελούσαν οι: Σπυρ. Στάης, Δ. Μεταξάς, Δ. Περσάκης, Χ. Μπρισιμιτζάκης, Π. Κουκέας, Μ. Μίνδλερ, Στέφ. Ράλλης, Δ. Βρυζάκης, Μ. Ρουνόπουλος. Αλυτάρχης: Γεώργιος Ορφανίδης. Γυμνασίαρχος: Ιωάννης Χρυσάφης. Αφέτης: Β. Οικονομόπουλος. Χρονομέτρες: Α. Νικολόπουλος, Ε. Σημαντήρας. Μετρητές αλμάτων: Α. Λευκαδίτης, Α. Φωτόπουλος, Ι. Στέκος. Μετρητές ρίψεων: Α. Τομπρογιάννης, Σοφοκλής Μάγνης, Δ. Αντωνόπουλος. Κριτής αφίξεων: Ιωάννης Κετσέας. Κριτές πάλης: Άγγ. Φέτσης, Αχ. Πικιός.
Επίσης, σπουδαίο γεγονός υπήρξε η κατάρριψη του παγκόσμιου ρεκόρ του άλματος εις μήκος άνευ φοράς από τον Τσικλητήρα με 3,470μ. Το προηγούμενο ήταν 3,465μ του Αμερικανού ολυμπιονίκη Ρέι Γιούρι, ενώ το ολυμπιακό ρεκόρ ήταν 3,335μ. Το ρεκόρ έσπευσαν να γνωστοποιήσουν τηλεγραφικά στις εφημερίδες τους οι παρόντες ανταποκριτές δύο ξένων εφημερίδων: των Τάιμς του Λονδίνου (The Times) και του Κήρυκος Ν. Υόρκης (New York Herald).
Και το έτος αυτό ίσχυσε ο νέος κανονισμός που όριζε πως στο τελικό αποτέλεσμα στις ρίψεις και τα άλματα λαμβανόταν υπόψη και η επίδοση των προκριματικών. Μάλιστα, επεκτάθηκε και στο αγώνισμα του δρόμου σταδίου 192μ με ευνοημένο το Σούλλα που έτσι τερμάτισε 2ος.
Από πλευράς επισήμων στην εναρκτήρια ημέρα παρέστησαν ο διάδοχος Κωνσταντίνος, ο πρωθυπουργός Ελευθέριος Βενιζέλος και οι υπουργοί Αλεξανδρής, Κορομηλάς, και Γρυπάρης. Ο διάδοχος έδωσε το παρόν και τις τρεις ημέρες. Τη β΄ και γ΄ ημέρα προσήλθε επίσης ο πρίγκηπας Νικόλαος, ενώ την γ΄ ημέρα παρέστη και το βασιλικό ζεύγος: Γεώργιος Α΄ και Όλγα. Την δ΄ ημέρα των απονομών και των σχολικών αγώνων παρέστη σύσσωμη η βασιλική οικογένεια με τους πρίγκηπες και τις πριγκήπισσες. Επίσης, ο πρωθυπουργός, πολλοί υπουργοί και ο μητροπολίτης Αθηνών.
Αναφορές
Ανδρων Κατηγορία:Στίβος το 1912 Κατηγορία:Διοργανώσεις στίβου στην Αθήνα
Epic (κυπριακή τηλεπικοινωνιακή εταιρεία)
Η Epic LTD, είναι πάροχος τηλεπικοινωνιακών υπηρεσιών με έδρα την Κύπρο που ανήκει στη Monaco Telecom. Είναι ο δεύτερος μεγαλύτερος πάροχος δικτύου κινητής τηλεφωνίας στην Κύπρο με αριθμό συνδρομητών, μετά από την CYTA. Εκτός από δίκτυο κινητής τηλεφωνίας, η εταιρεία είναι επίσης πάροχος διάφορων τηλεπικοινωνιακών υπηρεσιών όπως σταθερή τηλεφωνία, ευρυζωνικές υπηρεσίες και τηλεόραση. Μετά την αλλαγή επωνυμίας από MTN σε Epic, το σύνθημα της εταιρείας είναι «Great network. Great value» («Μεγάλο δίκτυο. Εξαιρετική τιμή» στα ελληνικά»).
Λειτουργία ως Areeba (2004–2007)
Η εταιρεία ξεκίνησε τις δραστηριότητές της στην Κύπρο τον Ιούλιο του 2004 ως Areeba (διαμορφωμένη ως areeba) αφού της χορηγήθηκε η δεύτερη άδεια κινητής τηλεφωνίας από την Κυπριακή Κυβέρνηση. Το Δεκέμβριο του 2004, η Areeba παρουσίασε το πρώτο δίκτυο 3G στην Κύπρο.
Ιδιοκτησία από τον Όμιλο MTN (2007-2018)
Το Σεπτέμβριο του 2007, η Areeba μετονομάστηκε σε MTN μετά την εξαγορά της μητρικής της εταιρείας (Investcom LLC) από την πολυεθνική εταιρεία τηλεπικοινωνιών MTN Group. Τον Μάρτιο του 2008, η MTN αναβάθμισε το δίκτυο 3G για να υποστηρίζει το HSPA (γνωστό και ως 3.5G).
Τον Οκτώβριο του 2008, ο Όμιλος MTN και η Amaracos Holdings συνήψαν συμφωνία εταιρικής σχέσης, με την Amaracos να εξαγωράζει το 49% των μετοχών της MTN Κύπρου. Έπειτα, η MTN Κύπρου εξαγόρασε το 100% της Infotel Ltd (αλυσίδα καταστημάτων Germanos) καθώς και την Otenet (Cyprus) Ltd, πάροχο σταθερής τηλεφωνίας και διαδικτύου, με αποτέλεσμα την ταυτόχρονη είσοδο της MTN στις αγορές παροχής υπηρεσιών σταθερής τηλεφωνίας και διαδικτύου. Το Φεβρουάριο του 2013 ο Όμιλος MTN κατέληξε σε συμφωνία με την Amaracos Holdings για την εξαγορά του μετοχικού κεφαλαίου της δεύτερης στην MTN Κύπρου, με αποτέλεσμα τον Όμιλο MTN να κατέχει 100% των μετοχών στην MTN Κύπρου.
Κώστας Διαμαντόπουλος (διεθνής ποδοσφαιριστής)
Ο Κώστας Διαμαντόπουλος (γεν. Πειραιάς, 1938 ) είναι παλαίμαχος Έλληνας αμυντικός διεθνής ποδοσφαιριστής, που αγωνίσθηκε στις ομάδες του Α.Ο. Αιγάλεω και του Ολυμπιακού.
Epic (κυπριακή τηλεπικοινωνιακή εταιρεία)
Ιδιοκτησία από τον Όμιλο MTN (2007-2018)
Το Μάρτιο του 2015, η MTN λάνσαρε την τεχνολογία 4G στο δίκτυό της, όντας παράλληλα με την PrimeTel οι πρώτες εταιρείες που παρουσίασαν δίκτυα 4G στην Κύπρο. Το Μάιο του 2017, η MTN επέκτεινε τις υπηρεσίες της προσφέροντας και συνδρομητική τηλεόραση με την κυκλοφορία του MTN TV.
Κώστας Διαμαντόπουλος (διεθνής ποδοσφαιριστής)
Βιογραφία
Πρώτη ομάδα του ήταν η Αθλητική Ένωση Ιεράπολης, στην οποία αγωνίσθηκε μέχρι το καλοκαίρι του 1960, οπότε μεταγράφηκε στον Αιγάλεω Α.Ο., με τον οποίο κατέκτησε την άνοδο στην Α΄Εθνική κατηγορία (1961).
Epic (κυπριακή τηλεπικοινωνιακή εταιρεία)
Ιδιοκτησία από τη Monaco Telecom (2018 – σήμερα)
Το Σεπτέμβριο του 2018, ανακοινώθηκε ότι η Monaco Telecom (που δραστηριοποιείται στο Πριγκιπάτο του Μονακό και μέλος του ομίλου NJJ Holding) είχε αποκτήσει ολόκληρο το μετοχικό κεφάλαιο της MTN Cyprus από τον Όμιλο MTN έναντι 260 εκατομμυρίων ευρώ. Ως μέρος της συμφωνίας, η Monaco Telecom επετράπη να συνεχίσει να χρησιμοποιεί την επωνυμία MTN για τρία χρόνια σε αντάλλαγμα εμπορικό τέλος.
Το Νοέμβριο του 2018, η MTN αναβάθμισε το δίκτυο 4G για να υποστηρίζει την τεχνολογία LTE-A (γνωστό επίσης ως 4.5G). Το Μάιο του 2019, η MTN ανακοίνωσε την ενεργοποίηση ήχου ευρείας ζώνης για φωνητικές κλήσεις μεταξύ των συνδρομητών της (γνωστό ως HD voice).
Κώστας Διαμαντόπουλος (διεθνής ποδοσφαιριστής)
Βιογραφία
Την τριετία 1962-1964 έπαιξε με το Αιγάλεω στη μεγάλη κατηγορία, συμπληρώνοντας 71 συμμετοχές σε επίσημους αγώνες πρωταθλήματος και 1 τέρμα, ενώ κλήθηκε στην Εθνική Ομάδα των ανδρών και αγωνίσθηκε ως ακραίος μπακ στο φιλικό ματς Πολωνία-Ελλάδα (4-0), στις 22 Μαΐου του 1963.
Epic (κυπριακή τηλεπικοινωνιακή εταιρεία)
Ιδιοκτησία από τη Monaco Telecom (2018 – σήμερα)
Τον Ιούνιο του 2019, η Monaco Telecom απέσυρε το όνομα MTN και μετονόμασε την εταιρεία σε Epic (διαμορφωμένη ως epic).
Κώστας Διαμαντόπουλος (διεθνής ποδοσφαιριστής)
Βιογραφία
Μετά τον υποβιβασμό του Αιγάλεω, υπέγραψε στον Ολυμπιακό, όπου έπαιξε για 2 ακόμη περιόδους (21 συμμετοχές).
Τερμάτισε πρόωρα την καριέρα του, λόγω ενός τραυματισμού το 1967, αγωνιζόμενος με την ομάδα του Ιωνικού.
Epic (κυπριακή τηλεπικοινωνιακή εταιρεία)
Ιδιοκτησία από τη Monaco Telecom (2018 – σήμερα)
Το Δεκέμβριο του 2020, η Epic έγινε ο πρώτος πάροχος κινητής τηλεφωνίας στην Κύπρο που παρουσίασε την τεχνολογία VoLTE (για φωνητικές κλησεις μέσω του δικτύου 4G). Τον ίδιο μήνα η Epic συμμετείχε στη δημοπρασία αδειών 5G της Κυπριακής Κυβέρνησης, κερδίζοντας μία από τις άδειες που επιτρέπουν κατασκευή και λειτουργία δικτύου 5G.
Στις 9 Ιουλίου 2021 η Epic έθεσε σε λειτουργεία το δίκτυο 5G.
Κώστας Διαμαντόπουλος (διεθνής ποδοσφαιριστής)
Βιογραφία
Υπήρξε προπονητής, μεταξύ άλλων συλλόγων, του Ολυμπιακού Λιοσίων (1974), της Λαμίας, την περίοδο 1982-83 στη Γ΄ Εθνική, του Πανναυπλιακού (1985-86 ) κ.α..
Epic (κυπριακή τηλεπικοινωνιακή εταιρεία)
Ιδιοκτησία από τη Monaco Telecom (2018 – σήμερα)
Στις 20 Οκτωβρίου 2022 η Epic έθεσε σε λειτουργεία την e-sim.
Μερίδιο αγοράς
Σύμφωνα με στατιστικά που δημοσιεύθηκαν από το Γραφείο του Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ) τον Μάρτιο του 2021, η Epic ήταν ο δεύτερος μεγαλύτερος πάροχος δικτύου κινητής τηλεφωνίας στην Κύπρο, μετά την CYTA (η οποία κατείχε μερίδιο αγοράς 52.3% μεχρι και τον ΔΕΚΕΜΒΡΙΟΣ 2021), ελέγχοντας το 33,80% της αγοράς.Με βάση έρευνα αγορά Κατατάσσεται σαν πρώτη επιλογή.
Κώστας Διαμαντόπουλος (διεθνής ποδοσφαιριστής)
Παραπομπές
Διαμαντοπουλος Κωστας (διεθνης ποδοσφαιριστης) Διαμαντοπουλος Κωστας (διεθνης ποδοσφαιριστης) Διαμαντοπουλος Κωστας (διεθνης ποδοσφαιριστης) Διαμαντοπουλος Κωστας (διεθνης ποδοσφαιριστης) Διαμαντοπουλος Κωστας (διεθνης ποδοσφαιριστης) Διαμαντοπουλος Κωστας (διεθνης ποδοσφαιριστης) Διαμαντοπουλος Κωστας (διεθνης ποδοσφαιριστης) Διαμαντοπουλος Κωστας (διεθνης ποδοσφαιριστης)
Epic (κυπριακή τηλεπικοινωνιακή εταιρεία)
Αναφορές
Κατηγορία: Κύπρος Κατηγορία: Εταιρείες τηλεπικοινωνιών της Κύπρου Κατηγορία:Τηλεπικοινωνιακές επιχειρήσεις της Κύπρου Κατηγορία:Κύπρος